มันนี่ทูเดย์
กรุงศรีผ่อน 0% รับบอลยูโร
27 มิ.ย. 2559

กรุงศรีผ่อน 0% รับบอลยูโร
นายอดุลย์ ชูชัยเจริญผู้อำนวยการอาวุโสฝ่ายการตลาด บริษัท อยุธยา แคปปิตอล เซอร์วิสเซส เปิดเผยว่า ได้จับมือแบรนด์ชั้นนำ อาทิ พานาโซนิค ซัมซุง  โซนี่ ชาร์ป โตชิบา แอลจี รวมไปถึงไฮเออร์ จัดโปรโมชั่นให้สมาชิกผู้ถือบัตรเครดิตและบัตรผ่อนชำระในเครือกรุงศรีคอนซูมเมอร์ ผ่อนทีวีแอลอีดีทีวีแอลซีดี และเครื่องเสียงแบรนด์ชั้นนำ 0% สูงสุดถึง 20 เดือน พร้อมรับเครดิตเงินคืนสูงสุด2.4 หมื่นบาท ในช่วงเทศกาลฟุตบอลชิงแชมป์แห่งชาติยุโรป 2016  ณ ร้านค้าตัวแทนที่ร่วมรายการทั่วประเทศ ตั้งแต่วันนี้-31 ก.ค. 2559
สภาพคล่องเริ่มตึงตัว
ศูนย์วิจัยกสิกรไทย ระบุว่า สภาพคล่องระบบธนาคารพาณิชย์เดือน พ.ค. กลับมาตึงตัวอีกครั้ง หลังจากเงินให้สินเชื่อสุทธิเพิ่มขึ้นจากเดือนก่อน 9.1 หมื่นล้านบาท สู่ระดับ 10.49 ล้านล้านบาท ขณะที่เงินฝากหดตัวลงลึก 1.17 แสนล้านบาท จากเดือนก่อน เนื่องจากธนาคารขนาดใหญ่บางแห่งปล่อยให้แคมเปญดอกเบี้ยเงินฝากพิเศษสำหรับลูกค้าธุรกิจและลูกค้าทั่วไปหมดอายุไป ทำให้เงินฝากรวมเหลือ 11.23 ล้านล้านบาท